Miguel Robles de Covarrubias

Si Padre Miguel Robles y Covarrubias sarong pading prayle na nagdara kan debosyon ki Nuestra Señora Peña de Francia sa Kabikolan kan taon 1710.Feast of Our Lady of Peñafrancia Manila Bulletin (Pighúgot 2009-09-18) An nasabing debosyon nagpoon asin naggikan sa Salamanca, Espanya. 

Agi-agi nin buhay
Siya aki nin sarong pamilyang Espanyol na sinasabing nag'erok sa San Martin del Castañar, probinsya nin Salamanca, Espanya alagad an  pamilya guminikan sa Covarrubias na sarong munisipyo kan probinsyang Burgos, ngonyan parte  kan autonomong kumonidad nin Castilla asin Leon, Espanya.

An pamilya niya naghubo sa Cavite, Filipinas haleng San Marin del Castañar. Pinaadal na siya nin gramatika sagkod natapos niya an teolohiya sa Unibersidad kan Santo Tomas. Kan siya seminarista, helangon siyang marhay asin an grabeng mate nin hawak niya ipinapangadye niya nin kaginhawahan ki Nuestra Senora de Pena de Francia asin an estampita kaini pirmi niyang daro-dara.

An nagtolod saiya kun napano ta nagtogdas siya kan debosyon ki Ina sa Nueva Caceres iyo ta ipigpromesa niya ki Nuestra Senora de Penafrancia na matogdok siya nin kapilya para igdi (ki Ina) sa pampang kan Salog Pasig alagad dai nadagos ta, manta nagaadal siya sa Unibersidad, inapod siya kan Obispo kan Nueva Caceres na kaidto iyo si Mons. Andres de Gonzales (1678-1700) na magpasiring sa Nueva Caceres.

Magkapirang bulan sa pag'estar niya sa Nueva Caceres, siya inordenan nang padi. Naalok siyang igdi na magtener asin kahurihan kaidto, ginibo na siyang kura paroko asin vicar general kan diocesis. Kan nahiling niyang mapawot nang maotob niya an promesa na magtogdok sa salog Pasig ta yaon na siya sa Nueva Caceres, pinagmarhay na lang niya na igdi na sana sa Nueva Caceres magpagibo kan kapilya.

Pakatapos kan kapilya, naghelang siya sa walang mata asin padagos nang nawaran an walang matang ini nin paghiling. Sa Manila, dai siya nakakuang remedyo. Pagbalik niya sa Nueva Caceres, sa maigot na mawot maglakop asin magdakula an debosyon, nagpagibo siya nin simbahan na  gibo-sa-gapo kasalida kan kapilya. An milagro ta biglang naomayan siya sa pagkabuta.

An istorya niyang  ini asin iba pang mga milagro nasambit niya gabos sa mga surat niya sa capellan kan Santaurio kan Penafrancia duman sa San Martin del Castañar, Espanya kan mga taon na 1710, 1711 aSin 1717.

Paggiromdom
Sarong plaza, kun saen igwang monumento siya,  an hinaman bilang pagromdom ki P. Miguel Robles sa patio kan Santuario ni Nuestra Señora de Peñafrancia.Plaza Robles or Plaza de Covarrubias?  Bicol Mail (Pighúgot 2009-06-09) Prinobaran man na ngaranan na Miguel Robles de Covarrubias Avenue an Tinampong Balatas alagad dai ini pig-uyonan kan mga residentes kan barangay huli ta masakit sayodon an apelyedong Covarrubias.Politics, will or political will  Bicol Mail (Pighúgot 2009-09-05)

Toltolan

Mga panluwas na takod
Jurisdiction of Archdiocese of Nueva Caceres CBCP Online

Mga hihilngan
Obias, Jose Fernando, The Dispossession of the Cimarrones  

 Mga ginonoan
 *"The History of Peñafrancia," artikulo sinurat ni Rev. Fr. Florencio C. Yllana sa Peñafrancia Souvenir Program, Sept. 1941, p. 70 p. 178, p. 179, p.180, 181, p. 183.